**AS Tallink Grupp** on virolainen varustamokonserni, joka harjoittaa *Tallink Silja Line*, ja *Tallink Shuttle* brändien alla varustamotoimintaa Suomen, Viron, ja Ruotsin välillä. Varustamo liikennöi Helsinki-Tallinna, Tallinna-Tukholma, sekä Paldiski-Kappelskär linjoilla. Yhtiön tytäryhtiöt Tallink Silja Oy, sekä Tallink Silja Ab liikennöivät Helsinki-Tukholma, ja Turku-Kappelskär linjoilla. Tallink harjoittaa myös Tallink Hotels- brändillä hotellitoimintaa Virossa, ja Latviassa. Virossa yhtiö harjoittaa myös ravintolatoimintaa. Yhteensä varustamon laivasto koostuu 14 aluksesta. Yhtiö on listattu Helsingin ja Tallinnan pörsseissä.

Tallink yhdisti vuonna 2024 *Tallink*, ja *Silja Line* brändit yhdeksi *Tallink Silja Line*-, sekä *Tallink Shuttle* brändeiksi.

Liiketoiminta
-------------

Tallink Gruppin liikevaihto oli vuonna 2018 noin 949,7 miljoonaa euroa. Tulot koostuvat suurimmalta osin ravintola- ja kauppatoiminnasta (53 % vuonna 2014), matkustajien kuljettamisesta (25 %), tavaran kuljettamisesta (11 %), laivojen vuokrauksesta (5 %) sekä hotellitoiminnasta (2 %). Tallink kuljettaa vuosittain noin yhdeksän miljoonaa matkustajaa.

| Toiminnan tunnusluku | 2011 | 2012 | 2013 | 2014 | 2015 |
| --- | --- | --- | --- | --- | --- |
| Liikevaihto, milj. € | 1 153 | 944 | 942 | 921 | 945 |
| Nettotulos, milj. € | 37 | 56 | 43 | 27 | 59 |
| Matkustajia, miljoonaa | 11,8 | 9,3 | 9,1 | 8,9 | 9,0 |
| Matkustajia, miljoonaa Helsinki–Tallinna | 5,6 | 4,5 | 4,6 | 4,5 |  |
| Matkustajia, miljoonaa Suomi–Ruotsi | 4,1 | 3,1 | 2,8 | 2,7 |  |

Historia
--------

### Varhaisvuodet

M/S *Fantaasia* Pietarissa.
Nykyiseksi Tallinkiksi kehittyneen laivayhtiön historia voidaan jäljittää vuoteen 1965, kun neuvostoliittolainen valtiollinen varustamo Estonian Shipping Company (ESCO) aloitti matkustajaliikenteen Helsingin ja Tallinnan välillä M/S *Vanemuisella*. Säännöllinen ympärivuotinen liikenne aloitettiin vuonna 1968 M/S *Tallinn* -aluksella, joka palveli reitillä kunnes se korvattiin 1980 uudella M/S *Georg Otsilla*.

Toukokuussa 1989 ESCO muodosti yhdessä suomalaisen Palkkiyhtymä Oy:n kanssa tytäryhtiön nimeltään Laevandusühisettevõte Tallink. Saman vuoden joulukuussa ESCO ja Palkkiyhtymä ostivat M/S *Scandinavian Sky'n* SeaEscapelta ja laiva aloitti liikenteen Helsinki–Tallinna-reitillä tammikuussa 1990 M/S *Tallinkina*. Myöhemmin samana vuonna rahtilaiva M/S *Transestonia* liittyi M/S *Tallinkin* seuraan Helsinki–Tallinna-reitille ja Tallink vakiintui sekä yhtiön, että tärkeimmän laivan nimenä. Samaan aikaan ESCO liikennöi yhä *Georg Otsilla* samalla reitillä kilpaillen pohjimmiltaan oman tytäryhtiönsä kanssa. Tämä ristiriita poistui syyskuussa 1991, kun *Georg Ots* vuokrattiin Tallinkille. Helsinki–Tallinna-reitin matkustajamäärät kasvoivat tasaisesti 1990-luvun alkuvuosina, ja talvesta 1992 talveen 1995 Tallink vuokrasi Irish Ferries -varustamolta *M/S Saint Patrick II* -laivan kasvattamaan reitin kapasiteettia.

### 1993–2000

M/S *Romantika* saapumassa Helsingin Länsisatamaan.
Tallinkista tuli kokonaan virolainen yhtiö vuonna 1993, kun Palkkiyhtymä myi osakkeensa sekä Tallink-yhtiöstä että M/S *Tallinkista* ESCO:lle. Tällä kertaa muut yhtiöt panivat toimeen oman tuottoisan Helsinki–Tallinna-liikenteen, näin teki muun muassa Estonian New Line, jonka omisti tallinnalainen Inreko. ESCO ja Inreko eivät nähneet keskinäisessä kilpailussa järkeä, ja tammikuussa 1994 Inreko Laeva AS yhdistettiin AS Ermineen. Tallink jäi markkinointinimeksi yhtiön laivoille.

Myöhemmin samana vuonna Inreko osti M/S *Nord Estonia* -laivan Estlinelta, joka oli ESCO:n ja ruotsalaisen Nordström & Thulin Ab:n tytäryhtiö. Laiva nimettiin uudelleen M/S *Vana Tallinnaksi* ja asetettiin Tallinkin Helsinki–Tallinna-liikenteeseen. Inreko toi laivojen seuraksi kaksi nopeaa kantosiipialusta. *H/S Liisan* ja *H/S Lauran*, jotka palvelivat *Tallink Express* -nimen alla. Vuonna 1994 Tallink yritti myös ensi kerran liikennettä Virosta Saksaan kahdella vuokratulla autolautalla M/S *Balanga Queenilla* ja M/S *Ambassador II:lla*, jotka asetettiin reitille Helsinki–Tallinna–Travemünde.

Syyskuussa 1994 AS Erminen toiminta jaettiin kahdeksi yhtiöksi, toinen huolehti Saksan liikenteestä, joka pian lopetettiin, ja toinen, AS Hansatee, otti huolehtiakseen Helsinki–Tallinna-liikenteestä ja Tallinkin nimestä. ESCO oli selvästi hallitseva osakas Hansateessa, sillä se omisti 45 prosenttia osakkeista, kun taas Inreko omisti vain 12,75 prosenttia loppujen 42,25 prosentin kuuluessa virolaiselle Ühispankille.

Vuonna 1995 Hansatee toi ensimmäisen suuren autolautan Helsinki–Tallinna-liikenteeseen, kun se vuokrasi M/S *Mare Balticumin* Estlinelta ja nimesi sen uudelleen *M/S Meloodiaksi*. ESCO:n ja Inrekon välisten kiistojen seurauksena (merkittävin oli M/S *Vana Tallinnan* vuokrahintakiista) Inreko myi osakkeensa AS Hansateesta ESCO:lle joulukuussa 1996. Samaan aikaan Inreko myi *Tallink Express* -kantosiipialukset virolaiselle Linda Linelle, ja alkoi liikennöidä *Vana Tallinn* -laivalla Helsinki–Tallinna väliä nimellä TH Ferries.

M/S *Victoria I*Toinen suuri autolautta tuotiin Tallinkin liikenteeseen 1997, kun yhtiö vuokrasi M/S *Normandyn* Stena Linelta. Korvatakseen myymänsä kantosiipialukset Hansatee osti toukokuussa 1997 uuden katamaraanin, joka nimettiin M/S *Tallink Expressiksi*. Tähän aikaan oli selvää, että Helsinki–Tallinna-liikenteeseen tarvittiin kaksi suurta autolauttaa, ja kun *Normandyn* vuokra-aika päättyi joulukuussa 1997, Tallink osti Stena Linelta M/S *Lion Kingin*, joka saapui liikenteeseen helmikuussa 1998 nimenään *M/S Fantaasia*. Saman vuoden heinäkuussa Tallink osti rahtilaiva M/S *Kapellan*, joka avasi reitin Paldiski–Kapellskär, joka oli Tallinkin ensimmäinen reitti Ruotsiin. Lokakuussa 1997 myytiin M/S *Tallink*, joka ei enää täyttänyt silloisia turvallisuusmääräyksiä. Kaksi kuukautta myöhemmin Hansatee osti ensimmäisen autoja kuljettavan pika-aluksensa, *HSC Tallink AutoExpressin*.

M/S *Superstar*
### 2000–2005

Vuonna 2000 ESCO:sta oli tullut Estlinen ainoa omistaja, ja joulukuussa 2000 Estlinen kaksi lauttaa M/S *Regina Baltica* ja M/S *Baltic Kristina* vuokrattiin Hansateelle. Samalla Tallinnan ja Tukholman välistä reittiä alettiin markkinoida osana Tallinkia. Muutamaa kuukautta aiemmin, elokuussa 2000, Hansatee oli tilannut ensimmäisen uudisrakennuksensa suomalaiselta Aker Finnyards -telakalta. Kesäkuussa 2001 Tallink osti *HSC Tallink AutoExpress 2:n*, vaikka seuraavassa kuussa Estline julistettiin konkurssiin.

Vuonna 2002 AS Hansatee muutti nimensä AS Tallink Gruppiksi, ja saman vuoden toukokuussa yhtiölle luovutettiin uusi 2 500 matkustajaa kuljettava risteilylautta M/S *Romantika*, joka asetettiin Helsingin ja Tallinnan väliseen liikenteeseen. Saman vuoden marraskuussa vanha M/S *Georg Ots* myytiin Venäjän hallitukselle. Vuonna 2004 kolme uutta laivaa liitettiin Tallinkin laivastoon, *HSC Tallink AutoExpress 3*, *HSC Tallink AutoExpress 4* ja *Romantikan* sisaralus M/S *Victoria I*. Se asetettiin Tallinna–Tukholma-reitille korvaamaan M/S *Fantaasia*, joka samalla aloitti uuden reitin Helsinki–Tallinna–Pietari. Tämä reitti osoittautui kuitenkin kannattamattomaksi ja lopetettiin tammikuussa 2005. Myöhemmin samana vuonna Tallink tilasi sisaraluksen M/S *Galaxylle* ja nopean aluksen, M/S *Starin* Aker Finnyardsilta. Samoin tilattiin M/S *Superstar* italialaiselta Fincantieri-telakalta. Samana vuonna, 9. joulukuuta, Tallink listattiin Tallinnan pörssiin.

### 2006–2007

Vuonna 2006 Tallink hankki Superfast Ferries -yhtiön Itämeren liikenteen ja avasi reitin Riian ja Tukholman välillä M/S *Fantaasialla*, joka muutaman kuukauden kuluttua korvattiin M/S *Regina Balticalla*. Samana vuonna se otti vastaan uuden M/S *Galaxyn*, joka korvasi *Romantikan* Helsinki–Tallinna-reitillä; Romantika siirtyi Tallinna–Tukholma-reitille. Muutamaa kuukautta myöhemmin Tallink osti kilpailijansa Silja Linen Sea Containers -yhtiöltä. Lokakuussa 2006 yhtiö ilmaisi kiinnostuksensa tehdä tarjous liikennöimisestä autolautoilla valtion avustamilla reiteillä Gotlannin ja Ruotsin mannermaan välillä vuosiksi 2009–2015.

Vuoden 2007 alusta aiemmat *Superfast*-laivat siirrettiin Tallinkin nimen alle ja niiden reitiksi vaihtui Tallinna–Helsinki–Rostock. Samaan aikaan M/S *Meloodia* vuokrattiin Baleaareille Espanjaan kymmeneksi kuukaudeksi. Huhtikuussa 2007 yhtiö tilasi kolmannen *Galaxy*-luokan risteilylautan Aker Yardsilta.

###### Tallink AutoExpress

M/S *Star*
Kesäaikaan Tallinkilla oli käytössä neljä nopeaa pika-alusta, *AutoExpressiä*, ja päivittäin Helsinki–Tallinna-reitillä oli kymmenkunta edestakaista vuoroa. Ylitysaika oli tunti neljäkymmentä minuuttia.

Saadakseen nopean ja tuulisemmassakin säässä sujuvan liikennöinnin Tallinnaan ympäri vuoden, Tallink rakennutti itselleen kaksi suurta nopeaa alusta *AutoExpressien* korvaajiksi. *HSC Tallink AutoExpress* myytiin vuonna 2006 Espanjaan, vuonna 2007 *HSC Tallink AutoExpress 3* myytiin Jordaniaan ja *HSC Tallink AutoExpress 4* puolestaan Kreikkaan. Myöhemmin samana vuonna *HSC Tallink AutoExpress 2* vuokrattiin Venezuelaan vuoteen 2009 asti, jonka jälkeen kyseinen varustamo osti aluksen itselleen.

### 2008–2010

Maaliskuussa 2008 varustamo kertoi aloittavansa 30 henkilön irtisanomiset varustamon taloushallinnosta ja kirjanpidosta Turun toimipisteessä. Varustamolle jäi Turkuun tietohallinto, terminaali ja cargo. Tallink Silja kertoi työllistävänsä irtisanomisten jälkeen Turussa satakunta työntekijää. Myöhemmin maaliskuussa 2008 yhtiön varausjärjestelmästä löytyi ohjelmistovirhe, jonka seurauksena asiakkaat saivat tahtomattaan satunnaisen käyttäjän yhteystietoja.

8. huhtikuuta 2008 varustamolle luovutettiin toinen nopeakulkuinen autolautta Helsingin ja Tallinnan väliseen liikenteeseen. Uusi, Italiassa rakennettu M/S *Superstar* alkoi edellisenä vuonna luovutetun M/S *Starin* ohella liikennöidä kahden tunnin mittaista reittiä Suomenlahden halki. Superstarin säännöllinen liikenne alkoi 21. huhtikuuta 2008. Huhtikuussa 2008 Tallink ilmoitti ostaneensa Pirita Top Spa -hotellin hieman Tallinnan keskustan ulkopuolelta. Hotellin nimi pysyi samana, mutta Tallink alkoi myydä sitä oman Tallink Hotels -hotelliketjunsa alaisena. Syyskuussa 2008 Tallink Hotels -ketju sai uuden lisäyksen, kun Tallinnan keskustassa sijainnut Reval Inn Tallinn -hotelli siirtyi Tallink Hotelsin alaisuuteen uudella nimellä Tallink Express Hotel.

Tallinkin taksitoiminta Tallinnassa alkoi 26. toukokuuta 2008. Yhtiön mukaan se teki uuden aluevaltauksen parantaakseen taksitoiminnan laatua kaupungissa. Alussa reilut 50 uutta keltaista taksia noudattivat kaikki yhtenäistä Tallink Takso -brändiä, kuljettajien työasusteet mukaan lukien. Kuljettajia on koulutettu asiakaspalvelutaidoissa. Syksyllä 2008 autojen lukumäärä nousi sataan taksiin.

10. heinäkuuta 2008 luovutettiin varustamolle risteilylautta M/S *Baltic Princess*. Viisi päivää myöhemmin *Baltic Princess* aloitti risteilyliikenteen Helsingin ja Tallinnan välillä, korvaten sillä noin kahden vuoden ajan toimineen *Galaxyn*. Myöhemmin loppukesästä Tallinkin ja Viron merimiesten liiton EMSAn kiistat jännittyivät tunnin mittaiseksi varoituslakoksi, joka toteutettiin 4. elokuuta. Tallinkin työntekijöiden ja EMSAn vaateena oli uusi työehtosopimus, joka sisältäisi tuntuvan palkankorotuksen työntekijöille. Loppuvuodesta 2008 huhuttiin Viron lehdistössä Tallinkin hankkivan Viron kansallisen lentoyhtiö Estonian Airin omistukseensa, mutta Tallink kiisti väitteet.

Huhtikuussa 2007 Aker Yardsilta tilattu alus, joka sai nimekseen M/S *Baltic Queen*, luovutettiin STX Europen Rauman telakalta 16. huhtikuuta 2009 Tallink High Speed Line Ltd -yhtiölle. *Baltic Queenin* reitiksi tuli Tallinna–Maarianhamina–Tukholman. Aloitettuaan liikenteen 24. huhtikuuta 2009 se korvasi linjalla jatkavan *Victoria I:n* silloisen linjaparin, *Romantikan*. *Baltic Queen* oli uudisrakennusohjelman viimeinen alus, jonka jälkeen Tallinkin johto ilmoitti seuraavan tehtävän olevan kannattavuuden parantaminen. *Romantika* siirrettiin myöhemmin Riian-linjalle. *Romantikan* liikenteen alkaessa 8. toukokuuta. *M/S Silja Festivalin* aiempi linjapari *Regina Baltica* makuutettiin Riiassa.

Maailmanlaajuisen taloustaantuman vuoksi Tallink joutui uudelleenjärjestämään lainojaan loppuvuonna 2009, kun yhtiön taloustilanne heikkeni äkkiä. 18,5 miljardin Viron kruunun velkalastissa seilannut yhtiö sai sovittua rahoittajapankkiensa kanssa, että se maksaa lainojensa lyhennyksiä ainoastaan I. ja IV. kvartaalien aikana vuosina 2009–2011. Vuodesta 2011 lainanmaksuohjelmaa on määrä kiristää takaisin. Lainanmaksujen lykkääntymisen ehtoina oli rankka pankkien holhous, jonka mukaan Tallink ei muun muassa saa maksaa osinkoja, tehdä investointeja tai allekirjoittaa liiketoiminnan ulkopuolisia sopimuksia pankkien tietämättä. Tehostaakseen liiketoimintaansa Tallink Silja irtisanoi Suomesta 77 ihmistä, sekä leikkasi yhtiön johdon palkkoja 20 prosentilla. Myös muissa yksiköissä ja Viron maatoiminnoissa toteutettiin palkkojen leikkauksia.

### 2010–2016

Keväällä 2010 Tallink Hotels -ketju laajeni Riikaan, jossa se avasi kaupungin keskustassa 15. huhtikuuta 2010 uuden Tallink Hotel Rigan. Euroopan tuhkapilvikaaoksen velloessa huhtikuun lopulla 2010, käynnistettiin uudelleen jo liki neljä kuukautta hiljaiseloa elänyt Rostockin-linja.

Marraskuussa 2012 Tallink ilmoitti vaihtavansa *Silja Europan* ja *Baltic Princessin* reittejä keskenään. Silja Europa aloitti Helsinki-Tallinna-reitillä 23. tammikuuta 2013 ja Baltic Princess Turku-Tukholma reitillä 1. helmikuuta 2013. Tallinkin mukaan laivanvaihdon päällimmäisenä syynä oli Baltic Princess -laivan pienempi polttoaineenkulutus verrattuna Silja Europaan.

Huhtikuussa 2013 Tallink ilmoitti ostaneensa M/S *Isabellan* kilpailijaltaan Viking Lineltä. Alus nimettiin uudelleen *Isabelleksi* ja se korvasi M/S *Silja Festivalin* Tukholma–Riika-reitillä. *Silja Festival* vuokrattiin Kanadaan keväällä 2014 ja myytiin Italiaan keväällä 2015.

Heinäkuussa 2014 Tallink ilmoitti vuokraavansa Silja Europan Bridgemans Services Ltd -yritykselle Australiaan majoituslaivaksi 7. elokuuta 2014 alkaen. Tallink yritti myydä Silja Europaa koko vuokrauksen ajan, mutta epäonnistui. Laivan vuokrasopimus päättyi 30. joulukuuta 2015.

Joulukuussa 2014 Tallink ilmoitti tilaavansa Meyer Turun telakalta uuden matkustaja-autolautan vuodeksi 2017. 

### 2016-2020

Silja Europa palasi takaisin Suomeen 8. helmikuuta 2016 ja aloitti uudelleen liikennöinnin Helsinki–Tallinna-välillä 13. maaliskuuta 2016.  Lokakuussa 2016 Tallink ilmoitti investoivansa 16 miljoonaa euroa Silja Europa -laivan korjauksiin ja uudistuksiin, jotka valmistuivat 12. joulukuuta 2016. Baltic Queen siirtyi takaisin Tukholman–Tallinnan reitille 13. joulukuuta 2016.

Uusi alus, jonka Tallink oli tilannut 2014, valmistui aikataulussa vuoden 2017 alussa, ja se asetettiin Helsinki–Tallinna-reitille M/S Superstarin tilalle, jonka Tallink oli myynyt jo vuonna 2015, mutta vuokrannut siihen asti kunnes uusi alus, joka sai nimekseen M/S *Megastar* valmistui telakalta. Tallinkilla oli optio myös Megastarin sisaraluksesta, mutta jätti sen käyttämättä. Yhtenä mahdollisena syynä pidetään sitä, että Tallink ei saanut myytyä M/S Silja Europaa.

Yhtiö allekirjoitti lokakuussa 2018 sopimuksen uudesta pika-alus M/S MyStarista. Aluksen rakentaminen Rauman telakalla alkoi 2020. 

Tallink Grupp kuljetti vuonna 2019 yhteensä 9 763 210 matkustajaa, joka on konsernin suurin tulos koskaan. 

Helmikuussa 2020 Tallink ilmoitti rakentavansa yhdessä Tallinnan kaupungin kanssa Tallinnan Linnahallista uuden matkustajasataman aluksilleen. Sen yhteyteen rakennetaan myös kokous- ja kongressikeskus, hotelli ja kauppakeskus. Tallinnan kaupunki omistaa yhteisyrityksestä 34 prosenttia, Tallink-konserni 33 prosenttia ja Infortar 33 prosenttia. Hankkeen kokonaiskustannuksiksi arvioidaan noin 300 miljoonaa euroa.

Koronaviruspandemia ja Tallink
------------------------------

### Koronaviruspandemian alku

Helmikuussa 2020 Koronaviruspandemian alettua matkustamisesta maiden välillä tuli rajoituksista johtuen mahdotonta, tai hyvin vaikeaa. Tämän vuoksi Tallink Grupp sulki asteittain kaikki toimintonsa helmikuussa.

#### Reittien sulku

* Tallinna - Tukholma linja suljettiin Viron julkistaessa poikkeustilan. Baltic Queen, ja Victoria I keskeyttivät liikenteen 15.3.2020 toistaiseksi.

* Riga - Tukholma linja suljettiin Latvian julkistaessa poikkeustilan. Romantika, ja Isabelle keskeyttivät liikenteen 16.3.2020 toistaiseksi.
* Helsinki - Tallinna linjan Silja Europan liikenne keskeytetiin 17.3.2020 toistaiseksi.
* Tallink Hotels brändin kaikki hotellit suljettiin 18.3.2020 toistaiseksi.
* Tallink teki muutoksia Helsinki-Tallinna linjalle lisää 18.3. ja Tallink Starin lähdöt peruttiin toistaiseksi 18.3.2020 alkaen. Muut alukset Megastar, ja Sea Wind jatkoivat liikennöintiä linjalla normaalin aikataulun mukaisesti.
* Helsinki - Tukholma linjan Silja Serenade, ja Silja Symphony keskeyttivät liikennöinnin 19.3.2020 toistaiseksi.
* Turku - Tukholma linjan Baltic Princess, ja Galaxy siirtyivät väliaikaiselle rahtilinjalle Turku - Kappelskär 19.3.2020 toistaiseksi.

#### Väliaikaiset reitit

* Kun Tallink Star lopetti liikenteen Helsinki - Tallinna linjalla, ilmoitettiin, että alus siirretään väliaikaiselle linjalle Paldiski - Sassnitz.
* Kun Romantika lopetti liikenteen Riga - Tukholma linjalla, ilmoitettiin, että alus tekee poikkeuksellisen matkan Riga - Sassnitz - Riga 17.3.2020.
* Victoria I teki kaksi edestakaisin matkaa Helsinki - Tallinna linjalla kuljettaaksen rahtia 2.4.2020, ja 3.2.2020.
* Romantika teki yhden Riga - Tukholma - Riga matkan 29.4.2020.

### Kesä 2020, ja poikkeusreitit

Kesä-elokuussa 2020 matkustusrajoituksia heikennettiin useissa maissa. Tämä antoi Tallinkille mahdollisuuden tarjota matkustusrajoituksien puitteissa uudelleen risteily-, ja reittimatkoja kaikilla muilla, paitsi Ruotsiin suuntautuvilla linjoilla johtuen Ruotsin heikosta pandemiantorjuntatilanteesta.

**Reittien uudelleenavaaminen**

* Isabelle aloitti reittimatkat Paldiski - Kappelskär linjalla 7.6.2020.
* Star, ja Megastar aloittivat normaalin liikenteen Helsinki - Tallinna linjalla.

* Victoria I aloitti 11h-risteilyt Helsinki - Tallinna linjalla 8.6.2020.
* Silja Europa aloitti 22h-risteilyt Helsinki - Tallinna linjalla 12.6.2020.
* Silja Serenade aloitti 26.6.2020 Päivä Riiassa- risteilyt Helsingistä.
* Silja Symphony aloitti 10.7.2020 Päivä Visbyssä- risteilyt Tukholmasta.

Laivat
------

### Matkustaja-alukset

Laivasto koostuu yhteensä 14 aluksesta, joista 2 on lyhytaikaisesti ulosvuokrattuna, ja 2 rahdattu.

| Nimi | Rakennettu | Matkustajia(maksimi) | Pituus(metriä) | Leveys(metriä) | Hyttejä *(kpl*) | Matka-nopeus(solmua) | Reitti, tai reitit | Tietoa | Lippu ja kotipaikat |
| --- | --- | --- | --- | --- | --- | --- | --- | --- | --- |
| M/S *Baltic Queen* | 2009 | 2 800 | 212,1 | 29 | 927 | 24,5 | Tallinna – Maarianhamina – Tukholma |  | Viro Tallinna, Viro |
| M/S *Baltic Princess* | 2008 | 2 800 | 212,1 | 29 | 927 | 24,5 | Turku – Ahvenanmaa – Kapellskär
Turku - Ahvenanmaa - Tukholma | Silja Line -brändin alla.
**Talvisesongilla** alus tekee 22h-risteilyitä Turusta Kappelskäriin. 
**Kesäsesongilla** alus tekee 23h-risteilyitä Turusta Tukholmaan. | Suomi Ahvenanmaa Maarianhamina, Suomi |
| M/S *Megastar* | 2017 | 2 800 | 212,0 | 31 | 40 | 27 | Helsinki – Tallinna | Shuttle alus. | Viro Tallinna, Viro |
| M/S *Victoria I* | 2004 | 2 500 | 192,9 | 29 | 739 | 22,0 | Helsinki - Tallinna
Tallinna - Maarianhamina- Tukholma | **Talvisesongilla** alus tekee 22h-risteilyitä Helsingistä Tallinnaan. 
**Kesäsesongilla** alus liikennöi Tallinnasta Tukholmaan. | Viro Tallinna, Viro |
| M/S Romantika | 2002 | 2500 | 192,9 | 29 | 739 | 22,0 | Tukholma - Riga | Liikenne keskeytetty toistaiseksi, makuutettuna Tallinnassa. | Latvia Riika, Latvia |
| M/S *Silja Symphony* | 1991 | 2 852 | 203,0 | 31,9 | 986 | 23 | Helsinki – Maarianhamina – Tukholma | Silja Line -brändin alla | Ruotsi Tukholma, Ruotsi |
| M/S *Silja Serenade* | 1990 | 2 852 | 203,0 | 31,9 | 986 | 23 | Helsinki – Maarianhamina – Tukholma | Silja Line -brändin alla | Suomi Ahvenanmaa Maarianhamina, Suomi |
| M/S *MyStar* | 2022 | 3 000 | 212,4 | 30,6 | 46 | 27 | Helsinki – Tallinna | Shuttle alus. | Viro Tallinna, Viro |

### Rahtialukset

| Nimi | Rakennettu | Matkustajia(maksimi) | Pituus(metriä) | Leveys(metriä) | Hyttejä *(kpl*) | Matka-nopeus(solmua) | Reitti | Tietoa |
| --- | --- | --- | --- | --- | --- | --- | --- | --- |
| M/S *Regal Star* | 2000 | 80 | 146,2 | 23,8 | 80 | 18 | Paldiski – Kapellskär | Matkustajarahtilaiva |
| M/S *Sailor* | 1987 |  | 157,6 | 25,3 | 119 | 20,5 |

Ulosvuokratut laivat
--------------------

Yhteensä 2 laivaa on ulosvuokrattu tällä hetkellä.

| Nimi | Rakennettu | Matkustajia(maksimi) | Pituus(metriä) | Leveys(metriä) | Hyttejä *(kpl*) | Matka-nopeus(solmua) | Tietoa vuokrauksesta, ja kesto | Lippu ja kotipaikat |
| --- | --- | --- | --- | --- | --- | --- | --- | --- |
| M/S Galaxy I | 2006 | 2 800 | 212,1 | 29 | 794 | 22 | Lyhytaikaisella sopimuksella Hollannissa, Amsterdamissa. Uusin sopimus päättyy 10/2024. | Latvia Riika, Latvia |
| M/S *Silja Europa* | 1993 | 3 123 | 202,0 | 32,5 | 1 152 | 21,5 | Lyhytaikaisella sopimuksella Hollannissa, Rotterdamissa. Uusin sopimus päättyy 12/2024. | Viro Tallinna, Viro |

Rahdatut laivat
---------------

Yhteensä 2 laivaa on rahdattu tällä hetkellä. Aiemmin rahdattuna ollut M/S Isabelle myytiin tammikuussa 2024.

| Nimi | Rakennettu | Matkustajia(maksimi) | Pituus(metriä) | Leveys(metriä) | Hyttejä *(kpl*) | Matka-nopeus(solmua) | Reitti | Huomioitavaa |
| --- | --- | --- | --- | --- | --- | --- | --- | --- |
| M/S *Atlantic Vision* | 2002 | 717 | 203,3 | 25,0 | 626 | 28,9 | Port aux Basques – North Sydney | Aikarahdattu Marine Atlanticille Kanadaan 2008–2024. |
| M/S Oscar Wilde | 2007 | 1900 | 186,0 | 27,7 | 131 | 27,5 | Pembroke – Rosslare | Vuokrattu Irish Continental Groupille ainakin kahdeksi vuodeksi toukokuusta 2023 alkaen. |

Entiset laivat
--------------

| Nimi | Rakennettu | Liikenteessä Tallinkilla | Nykyinen tila |
| --- | --- | --- | --- |
| M/S *Baltic Kristina* | 1973 |  | Laiva on rekisteröity Kyproksen lipun alle, ja sen kotipaikka on Limassol |
| M/S *Dana Regina* | 1974 | 1994–2011 | Romutettu Turkissa vuonna 2014 |
| M/S *Fantaasia* | 1979 | 1998–2008 | Liikennöi M/S Rigel III -nimisenä Ventouris Ferriesille |
| M/S *Georg Ots* | 1980 | 1994–2001 | Romutettu Kiinassa vuonna 2012 |
| M/S *Meloodia* | 1979 | 2002–2007 | Romutettu vuonna 2021 |
| M/S *Regina Baltica* | 1980 | 2001–2015 | Toiminut 2010-luvulla kelluvana hotellina useissa eri paikoissa |
| M/S *Silja Festival* | 1986 | 2006–2015 | Liikennöi M/S Mega Andrea -nimisenä Corsica Ferriesille |
| M/S *Saint Patrick II* | 1973 | 1992–1998 | Liikennöi M/S C.T.M.A Vacancier -nimisenä CTMAlle |
| M/S *Superstar* | 2008 | 2008–2015 | Liikennöi M/S Pascal Lota -nimisenä Corsica Ferriesille |
| M/S *Tallink* | 1972 | 1989–1998 | Romutettu Intiassa vuonna 2005 |
| M/S Transestonia | 1972 |  | Romutettu Intiassa vuonna 2006 |
| M/S Apollo (1970) | 1970 | 1995–2000 | Vuodesta 2000 ollut Labrador Marine Incin omistuksessa |
| M/S Balanga Queen | 1968 |  | Vuodesta 1994 ollut Discovery Cruise Linen omistuksessa |
| M/S *Superfast VII* | 2001 | 2006–2008 | Myyty Stena Linelle |
| M/S *Superfast VIII* | 2001 | 2006–2008 | Myyty Stena Linelle. |
| M/S *Sea Wind* | 1972 |  | Myyty Puolaan |
| M/S Isabelle | 1989 | 2013-2024 | Myyty Kyproslaiselle Notamare Shipping Company Limitedille. |

Lähteet
-------

1. 1 2 3 4 5  Annual Report 2015 (PDF) *tallink.com*. Tallink Grupp. Viitattu 19.2.2017. (englanniksi)
2. 1 2  Annual reports of AS Tallink Grupp (PDF) (Vuosikertomus 2014) *tallink.com*. Viitattu 14.6.2015. (englanniksi, viroksi)
3. ↑  Company - Tallink Silja Line *www.tallink.com*. Viitattu 31.1.2024. (englanniksi)
4. ↑  Laivasto – Valkeat Laivat *laivat.valkeatlaivat.net*. Viitattu 4.2.2024.
5. ↑  AS Tallink Gruppille ennätystulos vuonna 2015: liikevaihto 945,2 miljoonaa euroa Tallink Silja Line 1.3.2016. Viitattu 24.3.2016.
6. ↑  Annual reports of AS Tallink GruppAnnual reports of AS Tallink Grupp (PDF) (Vuosikertomus 2018) *tallink.com*. Viitattu 19.6.2019. (englanniksi, viroksi)
7. ↑  Tallink Siljan verkkopalvelussa tietovuotoja *Taloussanomat*.  26.3.2008. Viitattu 28.7.2016.
8. ↑  Tallink ostab ära Pirita Top Spa hotelli *Ärileht*.  1.4.2008. Viitattu 28.7.2016. (viroksi)
9. ↑  TAL: Tallink starts to operate 4th hotel in Tallinn *Nasdaq Baltic*.  29.9.2008.  Arkistoitu 15.8.2016. Viitattu 28.7.2016. (englanniksi)
10. ↑  Tallinkin laivat saattavat myöhästellä maanantaina *Ilta-Sanomat*.  3.8.2008.  Arkistoitu 6.8.2016. Viitattu 28.7.2016.
11. ↑  Tallink maksaa lyhennyksistään vain puolet *Taloussanomat*.  14.12.2009. Viitattu 28.7.2016.
12. ↑  Tallink Silja irtisanoo 50 pääkaupunkiseudulta *Yle Uutiset*.  12.10.2009. Viitattu 28.7.2016.
13. ↑
14. ↑  Tallinki Silja Festival sõitis kuu ajaga üle ookeani *Õhtuleht*.  17.3.2014. Viitattu 5.12.2015. (viroksi)
15. ↑  Silja Festival moves to the Med. *Baltic Transport Journal*.  19.5.2015.  Arkistoitu 8.12.2015. Viitattu 5.12.2015. (englanniksi)
16. ↑   (Arkistoitu – Internet Archive)
17. ↑
18. ↑
19. ↑
20. ↑  Tallink kuljetti ennätysmäärän matkustajia vuonna 2019 – Kuljetettujen rahtiyksiköiden ja henkilöautojen määrä kuitenkin väheni *Helsingin Uutiset*.  3.1.2020. Viitattu 31.1.2024.
21. ↑  Tallink aikoo rakentaa uuden sataman ja konserttikeskuksen Tallinnan Linnahalliin, kaupankäynti osakkeella keskeytettiin *Helsingin Sanomat*.  26.2.2020. Viitattu 26.2.2020.
22. ↑  Press Releases - Tallink Silja Line *www.tallink.com*. Viitattu 31.1.2024.
23. ↑  Tallink suspends ferry traffic between Riga and Stockholm *www.baltictimes.com*. Viitattu 31.1.2024.
24. ↑  Tallink Grupp temporarily suspends operations of Tallinn-Helsinki route vessel Silja Europa from Tuesday, 17 March 2020 *Mynewsdesk*.  16.3.2020. Viitattu 31.1.2024. (ruotsiksi)
25. ↑  Tallink Grupp suspends operation of Tallink City, Tallink Spa & Conference and Tallink Riga hotels from 18 March 2020 *Mynewsdesk*.  16.3.2020. Viitattu 31.1.2024. (ruotsiksi)
26. ↑  Tallink Grupp makes changes to Tallinn-Helsinki route departures from 18 March 2020 *Mynewsdesk*.  17.3.2020. Viitattu 31.1.2024. (ruotsiksi)
27. ↑  Tallink Grupp ställer in trafiken på rutten Helsingfors-Stockholm med fartygen Silja Serenade och Silja Symphony från 19 mars 2020 *Mynewsdesk*.  17.3.2020. Viitattu 31.1.2024. (ruotsiksi)
28. ↑  Tallink Grupp omdirigerar fartygen Baltic Princess och Galaxy att tillfälligt gå på rutten Åbo-Kapellskär från 19 mars 2020, för att tillhandahålla godstransport mellan Finland och Sverige *Mynewsdesk*.  18.3.2020. Viitattu 31.1.2024. (ruotsiksi)
29. ↑  Tallink Grupp’s vessel Star to start operating between Estonia and Germany from 19 March 2020 *Mynewsdesk*.  18.3.2020. Viitattu 31.1.2024. (ruotsiksi)
30. ↑  Tallink Grupp’s vessel Romantika will sail to Sassnitz, Germany to bring home Estonians and Latvians trapped in Europe *Mynewsdesk*.  17.3.2020. Viitattu 31.1.2024. (ruotsiksi)
31. ↑  Tallink Grupp’s vessel Victoria I will make two return trips on the Tallinn-Helsinki-Tallinn route on 2 and 3 April for cargo transport between Estonia and Finland *Mynewsdesk*.  2.4.2020. Viitattu 31.1.2024. (ruotsiksi)
32. ↑  ​Tallink Grupp genomför två specialturer mellan Riga och Stockholm *Mynewsdesk*.  14.5.2020. Viitattu 31.1.2024. (ruotsiksi)
33. ↑  ERR News | ERR: Tallink's Isabelle to be added to Paldiski-Kapellskär route from Sunday *ERR*.  2.6.2020. Viitattu 31.1.2024. (englanniksi)
34. 1 2 3  ERR | ERR: Tallink adds departures to Helsinki route, starts traveling to Aland *ERR*.  30.5.2020. Viitattu 31.1.2024. (englanniksi)
35. ↑  Poikkeuksellinen risteilykesä: Silja Serenade suuntaakin nyt Helsingistä Riikaan *mtvuutiset.fi*.  4.6.2020. Viitattu 31.1.2024.
36. ↑  ​Tallink Silja börjar trafikera Stockholm-Visby *Mynewsdesk*.  11.6.2020. Viitattu 31.1.2024. (ruotsiksi)
37. 1 2 3  Fleet - Tallink Silja Line *www.tallink.com*. Viitattu 31.1.2024. (englanniksi)
38. ↑  Megastar - Tallink & Silja Line *www.tallinksilja.fi*. Viitattu 31.1.2017. fi\_FI
39. ↑  Tallinkin uusi LNG-alus Megastar kastettiin tänään Meyer Turun telakalla  1.7.2016. Tallink. Viitattu 28.7.2016.

Aiheesta muualla
----------------

* Kuvia tai muita tiedostoja aiheesta **Tallink** Wikimedia Commonsissa

* Tallink Siljan kotisivut
* ViroWeb – Helsinki–Tallinna-laivaliikenne kootusti

|  |  |  |  |  |  |
| --- | --- | --- | --- | --- | --- |
| 

| * n
* k
* m
OMX Baltic 10 |
| --- |
|  |
| 
* Coop Pank
* Enefit Green
* Ignitis Grupe
* LHV Group
* Merko Ehitus
* Šiaulių Bankas
* Tallink Grupp
* Tallinna Kaubamaja Grupp
* Tallinna Sadam
* Telia Lietuva

 |
|  |
| Päivitetty: 8. maaliskuuta 2023 |

 |

Tallink Silja

|  |  |
| --- | --- |
| Nykyiset alukset | 
* *Baltic Princess*
* *Baltic Queen*
* *Galaxy*
* *Isabelle*
* *Megastar*
* *MyStar*
* *Regal Star*
* *Romantika*
* *Sailor*
* *Silja Europa*
* *Silja Serenade*
* *Silja Symphony*
* *Star*
* *Victoria I*

 |
| Entiset alukset | 
* *Sea Wind*
* *Superstar*

 |
| Muuta | 
* Harri Hylje
* Tallink Hotels

 |